Publication: Magyar Közlöny
Issue: MK-2007-170 (Year: 2007, Number: 170)
Era: 2004-2010
Section: a halászatról és a horgászatról szóló 1997. évi XLI. törvény 46. § (3) bekezdése alapján a Földmûvelésügyi és Vidékfejlesztési miniszter megbízásából pályázatot hirdet az alábbi vízfolyások Magyar Államot illetõ halászati jogának hasznosítására:
Paragraph Index: 459

2007. évi átfogó ellenõrzésérõl (0733) Az Állami Számvevõszék a stratégiájában foglalt célkitûzéseknek megfelelõen a helyi önkormányzatok gazdálkodási rendszere átfogó ellenõrzésének programját a 2007. évtõl megújította, azt kiegészítette további – teljesítmény-ellenõrzési – elemekkel. Az ellenõrzésre az Országgyûlés illetékes bizottságai részére is átadott, országosan egységes ellenõrzési program alapján került sor. Az ellenõrzés célja annak értékelése volt, hogy az Önkormányzat a pénzügyi egyensúlyt a költségvetésében és annak teljesítése során milyen módon biztosította, felkészült-e a szabályozottság és a szervezettség terén az európai uniós források igénylésére és felhasználására, továbbá az e-közigazgatás bevezetése miatti szervezet-korszerûsítési feladatokra, valamint az Önkormányzat a 2006. évben kialakította-e és megbízhatóan mûködtette-e a gazdálkodás belsõ kontrolljait, a feladatok szabályszerû ellátásához hozzájárult-e a folyamatba épített, elõzetes és utólagos vezetõi ellenõrzés, valamint a belsõ ellenõrzés. Utóellenõrzés alapján értékeltük, hogy az Önkormányzatnál megfelelõen hasznosították-e az elmúlt négy évben végzett számvevõszéki ellenõrzések megállapításait, szabályszerûségi és célszerûségi javaslatait. Az Önkormányzatnál a tervezett költségvetési bevételek és kiadások egyensúlya 2004–2006 között nem volt biztosított. Az Önkormányzat tervezett költségvetési bevételei és kiadásai 2004–2007 között növekedtek, de a tervezett kiadások mindegyik évben meghaladták a tervezett bevételeket. A költségvetések végrehajtásakor a tervezettõl eltérõen a bevétel fedezte a kiadást, amit az eredeti elõirányzatként nem tervezett pénzmaradvány-igénybevétel, az év közben elnyert pályázati pénzösszegek és egyes mûködési célú költségvetési bevételek alultervezése eredményezett. A kiadások csök- H I V A T A L O S É R T E S Í T Õ 2007/49. szám kentése, a gazdálkodás áttekinthetõbbé tétele érdekében a közgyûlés a gyermekvédelmi szakellátás szervezeti rendszerének átalakításáról, valamint a nevelési-oktatási intézmények szervezeti korszerûsítésérõl döntött, az intézmények számát 64-rõl 53-ra csökkentette. Az Önkormányzat hivatala a fizetési kötelezettségeit egyre nagyobb mértékû folyószámlahitel igénybevételével teljesítette, a 2006. évben mûködési célú költségvetési kiadásokra felhalmozási célú költségvetési bevételt is fordítottak. Az európai uniós források igénybevételére és felhasználására a belsõ szabályozottság tekintetében az Önkormányzat eredményesen felkészült, mivel a pályázatfigyelés, a pályázatkészítés, valamint a lebonyolítás rendjét szabályozták, valamint meghatározták ezek ellenõrzési kötelezettségét, feladatait és felelõseit. A projektötletekkel és a pályázatokkal kapcsolatos információk rögzítésére pályázat-nyilvántartó rendszert mûködtettek, valamint pályázati szabályzatban elõírták a feladatokat. Hét fejlesztési célkitûzés megvalósításához pályáztak európai uniós forrásra, amelybõl négy pályázati célkitûzés megvalósult, illetve megvalósítása folyamatban van, három pályázatot elutasítottak. Az Önkormányzat által mûködtetett elektronikus ügyintézési és tájékoztató rendszer lehetõvé tette a szociális-gyermekvédelmi és oktatás-igazgatási hatósági ügyekben az ügyfelek számára a hatósági formanyomtatványok, adatlapok elektronikus kitöltését. A közgyûlés 2006 decemberében az e-közigazgatási feladatok további fejlesztésérõl döntött. A közérdekû adatok közül a többségi tulajdonában álló, illetve részvételével mûködõ gazdálkodó szervezetek, és az általa alapított közalapítványok adatait, valamint a tevékenységére, mûködésére vonatkozó adatkörbõl az önként vállalt feladatait, továbbá a mûködési és fejlesztési támogatások adatait nem tették közzé. A költségvetési tervezési és a zárszámadás-készítési folyamatok, valamint a gazdálkodási, a pénzügyi-számviteli és a folyamatba épített ellenõrzési feladatok szabályozottsága összességében alacsony kockázatot jelentett a feladatok szabályszerû végrehajtásában, mivel meghatározták a költségvetési és zárszámadási javaslat összeállításával kapcsolatos követelményeket, rendelkeztek az elõírt szabályzatokkal, elõírták a kapcsolódó ellenõrzési feladatokat. A kialakított kontrollok mûködésének megbízhatósága összességében kiváló volt, mert az elõírt egyeztetési, ellenõrzési feladatokat elvégezték, a szakmai teljesítés igazolása és az utalvány-ellenjegyzés megfelelõ biztosítékot adott a gazdálkodási feladatok szabályszerû ellátására. A belsõ ellenõrzés szervezeti és szabályozási kerete összességében alacsony kockázatot jelentett, mivel az ellenõrzést végzõk szervezeti függetlenségét biztosították, valamint szabályozták mûködésük feltételeit. A 2006. évben a belsõ ellenõrzés mûködésének megbízhatósága összességében kiváló volt, mert a hibák feltárásával, megfelelõ intézkedések kezdeményezésével, a realizálás ellenõrzésével megfelelt a szabályozásnak. A fõjegyzõ készített beszámolót a folyamatba épített elõzetes és utólagos vezetõi ellenõrzés, valamint a belsõ ellenõrzés mûködtetésérõl, továbbá a közgyûlés áttekintette a költségvetési szervek ellenõrzésének tapasztalatait. Az ÁSZ az Önkormányzat gazdálkodását átfogó jelleggel a 2004. évben ellenõrizte, a javaslatok hasznosítására intézkedési tervben határozták meg a feladatokat, melyek 92%-át részben vagy teljes mértékben hasznosították. A helyszíni ellenõrzés megállapításai mellett a jogszabályi elõírások betartása, valamint a munka színvonalának javítása érdekében javaslatokat fogalmaztunk meg a közgyûlés elnöke és a fõjegyzõ részére. A jelentés megállapításainak egyeztetése során a közgyûlés elnöke arról adott tájékoztatást, hogy az idõközben megtett intézkedésekkel a javaslatok egy részét megvalósították. Javasoltuk, hogy a közgyûlés elnöke tájékoztassa a közgyûlést az ellenõrzés megállapításairól, segítse elõ a javaslatok megvalósítását, készíttessen intézkedési tervet azok végrehajtása érdekében. Az elkészített jelentés az interneten a www.asz.hu címen olvasható. 2007/49. szám H I V A T A L O S É R T E S Í T Õ HIVATALOS KÖZLEMÉNYEK Az Önkormányzati és Területfejlesztési Minisztérium közleményei H I V A T A L O S É R T E S Í T Õ 2007/49. szám Pályázati felhívás a Dél-dunántúli Operatív Program keretében Komplex turisztikai termékcsomagok kialakítása c. pályázati felhíváshoz Kódszám: DDOP-2007/2.1.1./2F A projektek az Európai Unió támogatásával, az Európai Regionális Fejlesztési Alap társfinanszírozásával valósulnak meg. A. A támogatás célja, rendelkezésre álló forrás Alapvetõ cél A régió turisztikai versenyképességének javítása és a termékkínálatának bõvítése jelentõs turisztikai keresletet teremtõ, országos, illetve nemzetközi jelentõségû termékek létrehozásával, a meglévõ vonzerõk megújításával, a turisztikai termékek élményláncra fûzésével. Területileg és termékalapon összehangolt fejlesztési elképzelések megvalósítása, a turisztikai szereplõk közötti hatékony együttmûködés megteremtése. A Dél-dunántúli régió gyógy- és termálturisztikai adottságait és sajátosságait összefoglaló egészségturisztikai program mentén regionális szinten egymást kiegészítõ egészségturisztikai fejlesztések megvalósítása. Részcélok

Source: https://magyarkozlony.hu/hivatalos-lapok/3f115af74d50281b80fbb4a59ff93856c82202d9/dokumentumok/df9dc69806c4a6bb32d6554a04881863896ccf4a/letoltes